42. ΒΑΣΙΛΙΚΟΝ ΔΙΑΤΑΓΜΑ της 3/22 Σεπτ. 1956 Περί ιδρύσεως Ειρηνοδικείου Αλεξανδρείας Εν όψει του άρθρ. 7 του Ν.Δ. 2184/1952 «περί τροποποιήσεως των περί προσόντων των δικαστικών υπαλλήλων διατάξεων», κλπ. Άρθρον μόνον.-Συνιστώμεν εν τη περιφερεία του Πρωτοδικείου Βερροίας Ειρηνοδικείον Β΄ τάξεως, εδρεύον εν Αλεξανδρεία, ονομαζόμενον Ειρηνοδικείον Αλεξανδρείας και περιλαμβάνον εις την δικαιοδοσίαν του τον ομώνυμον Δήμον και τας κοινότητας Νησίου, Λουτρού, Αγκαθιάς, Πλατέος, Κορυφής, Μ. Αλαμπόρου και Κλειδίου ως και άπαντας του συνοικισμούς τους υπαγόμενους εις τας κοινότητας ταύτας, αποσπωμένας εκ του Ειρηνοδικείου Βερροίας, ούτινος η περιφέρεια περιορίζεται αναλόγως. Ημέρα ενάρξεως της λειτουργίας του Ειρηνοδικείου τούτου αφ’ ης πάσαι αι εκκρεμείς ενώπιον του Ειρηνοδικείου Βερροίας υποθέσεις των αποσπωμένων ως άνω περιφερειών μεταβιβάζονται εις το συνιστώμενον Ειρηνοδικείον Αλεξανδρείας ορίζεται η 1η Οκτωβρίου 1956. 